**Ministru kabineta noteikumu projekta „Grozījumi Ministru kabineta 2004.gada 20.jūlija noteikumos Nr.609 „Noteikumi par advokāta eksāmena maksu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009.gada 10.marta noteikumi Nr.227 „Zvērināta advokāta eksāmena kārtība”, Latvijas Republikas Advokatūras likums |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2004.gada 20.jūlija noteikumu Nr.609 „Noteikumi par advokāta eksāmena maksu” (turpmāk – Noteikumi) 2.1.apakšpunktu advokāta eksāmena maksa ir 71,14 *euro* gadījumā, ja pretendents strādā par zvērināta advokāta palīgu un, saskaņā ar 2.2.apakšpunktu eksāmena maksa ir 213,43 *euro* – pārējiem pretendentiem, kas vēlas kārtot advokāta eksāmenu.Latvijas Zvērinātu advokātu padome ir vērsusies Tieslietu ministrijā ar ierosinājumu paaugstināt advokāta eksāmena maksu. Latvijas Zvērinātu advokātu padome pamato ierosinājumu ar to, ka kopš 2011.gada ir būtiski samazinājies zvērinātu advokātu pretendentu skaits, tādējādi samazinoties zvērinātu advokātu pretendentu iemaksām par zvērināta advokāta eksāmena kārtošanu, kas attiecīgi nozīmē to, ka pie maza zvērinātu advokātu pretendentu skaita nav iespējams segt advokāta eksāmena izmaksas, ko galvenokārt veido desmit komisijas locekļu (apstiprināti ar Tieslietu ministra rīkojumu) atlīdzība un administrēšanas izmaksas. Viens no zvērinātu advokātu pretendentu skaita samazinājuma iemesliem varētu būt saistāms ar 2010.gada 28.oktobra grozījumiem Latvijas Republikas Advokatūras likumā, kad tika grozītas prasības attiecībā par uzņemšanu zvērinātos advokātos – līdz tam Latvijas Republikas Advokatūras likuma 14.panta pirmās daļas 6.punkta c) apakšpunkts noteica, ka lai personu uzņemtu par zvērinātu advokātu, zvērināta advokāta palīga amatā bija jānostrādā trīs gadus, taču pēc minētajiem grozījumiem – piecus gadus. Tāpat tika paaugstināta arī darba pieredzes prasība personām, kas strādā prokuroru, zvērinātu tiesu izpildītāju, zvērinātu notāru vai juristu amatā.Uz liela pretendentu skaita rēķina Latvijas Zvērinātu advokātu padomei bija iespējas nosegt advokāta eksāmena izdevumus, taču korekti būtu advokāta eksāmena izmaksu aprēķināšanas principu noteikt, aprēķinot viena pretendenta eksaminēšanas izdevumus. Tāpat Noteikumi nav pārskatīti pēc būtības (t.i. nav pārskatīta advokātu eksāmena maksa) kopš to spēkā stāšanās dienas 2004.gada 24.jūlijā, proti, gandrīz desmit gadus. Līdz ar to secināms, ka esošais advokāta eksāmena maksas apmērs ir novecojis, jo atbilda tā laika spēkā esošajiem normatīvajiem aktiem un ekonomiskajai situācijai. Noteikumu spēkā stāšanās brīdī minimālā alga valstī bija 113,83 *euro*[[1]](#footnote-1), bet šobrīd tā ir 320 *euro*[[2]](#footnote-2), kas nozīmē, ka tā ir palielināta gandrīz trīs reizes. Tāpat ik gadu valstī inflācijas rezultātā palielinās ne tikai algas, bet ievērojams cenu pieaugums desmit gadu laikā ir arī preču (piemēram, kancelejas preču) un pakalpojumu izmaksās. Ņemot vērā minēto, ir nepieciešams paaugstināt advokāta eksāmena kārtošanas maksas apmēru.Tieslietu ministrija, izvērtējot esošo situāciju, konstatē, ka optimāls risinājums ir advokāta eksāmena izmaksas aprēķinu noteikt sekojoši – aprēķināt izdevumus par viena pretendenta eksāmena pieņemšanu. Tieslietu ministrijas piedāvātais aprēķina modelis paredz noteikt komisijas locekļu atlīdzību pēc konkrētas stundas likmes, rēķinot komisijas locekļu darbu astronomiskajās stundās. Aprēķins veikts, analizējot Ministru kabineta 2009.gada 10.marta noteikumus Nr.227 „Zvērināta advokāta eksāmena kārtība” – III sadaļa „Eksāmena norise” paredz, ka zvērinātu advokātu palīgiem jākārto tikai eksāmena rakstiskā daļa, bet pārējiem pretendentiem arī mutiskā daļa, līdz ar to pārējo pretendentu eksāmenu pieņemšana un labošana prasa lielākus resursus. Tāpat Tieslietu ministrija piedāvā arī eksāmena administrēšanas izdevumus noteikt fiksētus attiecībā pret vienu pretendentu. Šāds aprēķina modelis ir pietiekami elastīgs, lai Latvijas Zvērinātu advokātu padome varētu segt advokāta eksāmena organizēšanas izmaksas arī gadījumos, kad advokāta eksāmenu kārto zems pretendentu skaits.Atbilstoši Latvijas Republikas Advokatūras likuma 41.1 pantam konstatējams, ka zvērinātu advokātu pretendentu darbus advokāta eksāmenā vērtē augsti kvalificēti speciālisti, kuru profesionālā darbība var nebūt saistīta ar akadēmisko darbu un šo speciālistu norīkošana/deleģēšana/pilnvarošana advokāta eksāmena komisijā ir pēc būtības uzskatāms par profesionālu pagodinājumu, nevis peļņas gūšanas avotu, līdz ar to šo speciālistu atalgošanai būtu piemērojams analoģisks atalgojuma aprēķins Ministru kabineta 2009.gada 28.jūlija noteikumiem Nr.836 „Pedagogu darba samaksas noteikumi”, kuri nosaka pedagogu minimālo atalgojumu izglītības iestādēs. Vidējais minimālais pedagogu atalgojums izglītības iestādēs ir aptuveni 9,- *euro* stundā (astronomiskā stunda) (ņemot par pamatu Ministru kabineta 2009.gada 28.jūlija noteikumu Nr.836 „Pedagogu darba samaksas noteikumi” pedagogu, dažādās profesijās, minimālā atalgojuma aprēķinu). Vidējais laika patēriņš viena pretendenta, kurš ir zvērināta advokāta palīgs, eksāmena novērtēšanā (proti, darbu labošanā) ir viena astronomiskā stunda (ņemot vērā Ministru kabineta 2009.gada 10.marta noteikumus Nr.227 „Zvērināta advokāta eksāmena kārtība”) un administratīvie izdevumi sastāda aptuveni 10,- *euro*, bet jebkura cita pretendenta eksāmena novērtēšanai (proti, darbu labošanai) – trīs astronomiskās stundas un administratīvie izdevumi sastāda aptuveni 15,- *euro*.Tieslietu ministrijā konstatēts, ka nav samērīgi piemērot augstu eksāmena maksu pretendentiem, jo pretendentam nav jānes finansiālais slogs par to, ka ir maz pretendentu advokāta eksāmenam, lai varētu segt tā izdevumus, tādējādi ierobežojot to tiesības kārtot advokāta eksāmenu. Ņemot vērā iepriekš minēto aprēķina modeli, Tieslietu ministrijā tiek uzskatīts par pamatotu advokāta eksāmena maksas apmērs zvērinātiem advokātu palīgiem 100,-*euro* (10kom.loc.\*9euro/h\*1astr.h + 10 *euro* adm.izm.) un citiem pretendentiem 285,- *euro* (10kom.loc.\*9*euro*/h\*3astr.h + 15 *euro* adm.izm.).Šāds advokāta eksāmena maksas pieaugums uzskatāms par atbilstošu kopējai valsts ekonomiskajai attīstībai kopš Noteikumu spēkā stāšanās un nav uzskatāms par nesamērīgi lielu pieaugumu, kas varētu ietekmētu turpmāko advokāta eksāmena pretendentu skaitu.  |
| 3. | Projekta izstrādē iesaistītās institūcijas | Latvijas Zvērinātu advokātu padome. |
| 4. | Cita informācija | Nav |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Zvērinātu advokātu padome, personas, kuras vēlas kārtot zvērinātu advokātu eksāmenu, zvērinātu advokātu palīgi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta pieņemšanas Latvijas Republikas oficiālajā izdevumā „Latvijas Vēstnesis” un Ministru kabineta tīmekļa vietnē (*http://www.mk.gov.lv*) tiks publicēta informācija par Projektu |
| 2. | Sabiedrības līdzdalība projekta izstrādē | Sabiedrības līdzdalība projekta izstrādē netika nodrošināta. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Latvijas Zvērinātu advokātu padome atbalsta projektu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Zvērinātu advokātu padome |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*Anotācijas III, IV un V sadaļa – projekts šīs jomas neskar.*

Iesniedzējs:

Tieslietu ministre B.Broka

26.06.2014. 16:00

1037

J. Treijs-Gigulis

67036769; Jekabs.Treijs-Gigulis@tm.gov.lv

1. Ministru kabineta 2003.gada 23.septembra noteikumi Nr.535 „Noteikumi par minimālo mēneša darba algu un minimālo stundas tarifa likmi” [↑](#footnote-ref-1)
2. Ministru kabineta 2013.gada 27.augusta noteikumi Nr.665 „Noteikumi par minimālo mēneša darba algu un minimālo stundas tarifa likmi” [↑](#footnote-ref-2)